

**Unjárgga Gielda / Nesseby kommune**

* **en sjøsamisk kommune**

**Kommuneplanens samfunnsdel 2021-2032**

**Šillju**

**Innhold**

[**1.** **Innledning** 2](#_Toc66778429)

[**2.** **Bakgrunn og grunnlag fra planprogrammet** 2](#_Toc66778430)

[**3.** **Metode** 2](#_Toc66778431)

[**4.** **Politikkinnspill** 3](#_Toc66778432)

[**5.** **Navn - Šillju** 3](#_Toc66778433)

[**6.** **Målsettinger og aktiviteter** 3](#_Toc66778434)

[**7.** **Samarbeidsmuligheter** 7](#_Toc66778435)

[**8.** **Bærekraft** 8](#_Toc66778436)

[**9.** **Šillju - tun modell** 9](#_Toc66778437)

[**10.** **Konsekvenser for kommuneplanens samfunnsdel** 9](#_Toc66778438)

**Det samiske ordet Šillju uttales «tsjiljo» og betyr tun.**

# **Innledning**

Nesseby kommune har vedtatt å utrede et mulig sjøsamisk senter i Varangerbotn i forbindelse med kommuneplanens samfunnsdel.

Hensikten med utredningen er å tilføre senter-ideen tilstrekkelig innhold til at den eventuelt kan presenteres som et satsingsområde i kommuneplanen.

# **Bakgrunn og grunnlag fra planprogrammet**

**Pkt 8.2 om hovedmål og satsingsområder**

***Unjarga sjøsamiske senter.*** *Senteret, som ble foreslått i politisk verksted, er en samlebetegnelse for en rekke stedsutviklingstiltak og -forslag som kan samlokaliseres til et nytt signalbygg i Varangerbotn. Ideen med senteret og et nytt fellesbygg er driftssynergier, kompetanseutveksling og innovasjon. Innhold, finansiering og lønnsomhet i driften er viktig i en tidlig planfase. Senteret skal styrke Isak Saba senteret, museet og Vuonnamarkanat. Næringsaktørene våre, de som er her og de vi ønsker velkommen, skal kunne se sine muligheter i senteret. Samskaping og medvirkning må stå sentralt i et slikt løft.*

**Pkt 13 om utredninger**

*Innhold og funksjoner knyttet til Unjarga sjøsamiske senter (utviklingsseminar).*

# **Metode**

Nessebys kommunes utredningsseminar onsdag 3. mars 2021 tok høyde for å beskrive et mulig nytt senter i tilstrekkelig dybde til at satsingen kan bli en del av samfunnsdelen. Seminaret ble innrettet for å innhente deltakernes innspill på tre områder:

* Målsettinger (langsiktige mål, effekter for samfunnet)
* Aktiviteter ved senteret, når etablert og i drift.
* Mulige samarbeidspartnere.

Seminaret varte i fire timer og hadde 17 deltakere. Deltakerne kom fra kommunestyret, administrasjonen, Varanger Samiske Museum samt lokale ressurspersoner. I tillegg til ordførers innledning, fikk deltakerne høre to foredrag:

* Lokal ressursperson Øystein Nilsen om prosjektet «Sjøsamisk utviklingskommune».
* Seniorrådgiver Bror Myrvang, Bedriftskompetanse, innledet kort om senterdannelse i sin alminnelighet, og hvordan utredningen kunne bidra til samfunnsdelen.

Etter seminaret 3. mars 2021 har innspillene i møtet blitt sammenstilt med andre muligheter fra kunnskapsgrunnlaget, planstrategien og planprogrammet. Dette er gjort for å sikre et bredest mulig utvalg av muligheter ved etablering av Šillju.

# **Politikkinnspill**

* Bidra til å forsterke kommunens samarbeidslinje med andre kommuner
* Unngå konkurranse med andre institusjoner – vise respekt for det andre har etablert
* Understøtte kommunens næringsliv og skape muligheter for økt omsetning
* Se Šillju i sammenheng med sjøsamisk utviklingskommune
* Åtte sesonger i senterets år
* Avgjøre navn og hovedprofil så raskt som mulig
* Undersøke fysisk samlokalisering med Varanger Samiske museum – bygge et arnested for det samiske i Varanger.
* Sosial og økonomisk innovasjon
* Søke utviklingsmidler til det første prospektet
* Innlede en dialog med aktuelle interessenter om et utviklingssamarbeid, og formalisere et samarbeid om etableringen.
* Omtanke for enkeltpersoners erfaringer med fornorskningen, evakueringen (1944-) samt mistenkeliggjøringen av personene som bidro på sovjetisk side under andre verdenskrig.
* Undersøke mulighetene for å lansere og promotere Šillju i forbindelse med Sannhets- og forsoningskommisjonen. Invitere kommisjonen med tilnærmingen at vi ønsker å gjøre jobben med forsoningen selv – forsoningsaktiviteter må ledes fra og finne sted der folk led.

# **Navn - Šillju**

Veldig tidlig i seminaret tok Nilsen og andre opp senterets navn til diskusjon. Flere deltakere anbefalte plannavnet «Unjarga sjøsamiske senter» avviklet for å unngå navnelikhet med Sjøsamisk kompetansesenter i Indre Billefjord. Flere tok til orde for å unngå ordet «senter» i hovednavnet. Plannavnet Šillju kom fram i seminarets arbeidsprosesser.

Navnet bør ha forankring i Nesseby-samfunnets sjel og egenart, herunder Varangersamisk språk. Det bør være lett å uttale på flere språk. Nettdomene *sillju*.*no* og *sillju*.*com* bør være ledige. Etter flere runder med diskusjon i seminaret ble plannavnet endret etterpå til Šillju, som betyr tun. Tun i den forstand at man skal ha et sentralt (signal-)bygg med flere tilstøtende bygninger og funksjoner i nærheten.

Šillju er nærmere illustrert og beskrevet i siste avsnitt.

# **Målsettinger og aktiviteter**

Innspillene fra deltakerne gikk i retning av et tun med kombinasjoner av målsettinger og aktiviteter. Kombinasjonsbruken skal gjøre det mulig å opprette og videreføre funksjoner som normalt er aktuelle i større kommuner enn Nesseby. Se tabell på side 4, 5 og 6:

| **Hovedmål: Motor i bærekraftig samfunnsutvikling og attraktivitet** | |
| --- | --- |
| **Identitet** | Bygge stolthet og skape bolyst |
| Synliggjøre Nessebysamfunnets egenart og kvaliteter |
| Šillju med gjennomgående Nessebysamisk / sjøsamisk profil |
| Intern bevisstgjøring om ressurser og muligheter i samfunnet |
| Videreføre kulturarv |
| **Kunnskap** | *Utdanning lokalt*: Virke som lærested/studiested for barnehage, elever og studenter |
| *Formidling*: Formidle kunnskap om Nessebysamfunnet, kulturarv og -miljøer, sjøsamisk språk, kultur og tradisjon, reindrift, naturmangfold og utfordringer. |
| *Utdanning eksternt*: Tilby/selge kurs og annen utdanning |
| *Tradisjonskunnskap*: Formidle lokal, sjøsamisk og annen tradisjonskunnskap |
| *Kulturarv:* Kulturminnene, kulturmiljøene, immaterielle kulturverdier |
| *Digitalt*: Infrastruktur for fjernundervisning og kunnskapsdeling i hele verden |
| *Inkludering*:Alle som flytter til får info om lokal historie, kultur, natur og muligheter |
| *Konferansested:* Alle typer konferanser. |
| **Markeds-føring** | Signalbygg – synlig for reisende – med inspirasjon fra lokale, sjøsamiske arkitekttema |
| Omdømmebygging |
| Informasjon om samfunn, attraksjoner, næring, offentlige tjenester og muligheter. |
| Nettside – digitale presentasjoner |
| Arbeidsmarked: For arbeidsgivere og jobbsøkere |
| Visuelt:Bildesamling fra åtte sesonger/årstider, lokale fotografer, tilreisende fotografer. |
| *Varanger samiske museum:* Øke besøkstallene |
| *Mortensnes/Ceavccageađge:* Underbygge ambisjonen om plass på UNESCOs verdensarvliste. |
| Reindriften, samisk / sjøsamisk kultur og egenarter, immaterielle forhold. |
| Tomter, hyttetomter, boliger og fritidsboliger |
| **Næring og arbeids-plasser**  **Handle lokalt**  ***Merkevare*: Made in Unjarga** | Varer: Mat alle typer etter sesong – underbygge alle primærnæringer og matprodusenter. Styrke kortreist mat og selvberging. |
| Varer: Duodji, klær, skotøy, drakt/kofte, skinn, identitetsplagg og naturprodukter. |
| Tjenester: Språk og oversettelser (Isak Saba), turistinformasjon, reparasjoner (skredder, skomaker o.l.), redskapsutleie, sykkelutleie, båtutleie, utstyrssentral, gjenbrukssentral, digital assistanse til personer, fiskekortsalg. |
| Servering: Settes ut til lokale bedrifter (Varangerkroa, Capri etc.) |
| Reiseliv: Šillju skal ha en egen rolle som attraksjon, og understøtte andre aktører. |
| Kontorhotell, gründerkontorer, etableringsveiledning (Sapmi NH) |
| **Kultur** | Scene, musikk, joik, dans og drama (kulturhusfunksjoner og kulturskole). |
| Utescene – snøamfi. Snø- og isskulpturer gjennom vinterhalvåret. |
| Bygningsvern, fartøyvern, vern av samiske/historiske artefakter. |
| Matproduksjon/kjøkken |
| Verksted/atelier/studio (plass for kunstnere, brukskunstnere, «mekking» |
| Bibliotek, sjøsamisk litteratursamling, foredrag og samfunnsmøter. |
| Kunstutstillinger, alle typer (malerier, foto, skulpturer, skinn, trykk osv) |
| Foreningers møtested |
| Frivillighetssentral (del av driftskonseptet) |
| Babyklubb, barneklubb, ungdomsklubb |
| Kino, visningssted |
| Barnas arkeologiverksted |
| Minnepark for Isak Saba m fl. |
| Vuonnamárkanat bidrag og sted sammen med museet. |
| Urfolk, sjamanisme, sagn, fortellerkunst og immateriell arv |
| Spillsted for unge |
| **Folkehelse, samhold og likestilling.** | Motvirke ensomhet. Lang åpningstid – hver dag – møtested for alle. Tilbud til svake nettverk og andre barrierer for sosial omgang. |
| Motvirke passivitet. Rom/område for fysiske leker, klatrevegg og utendørs aktiviteter. |
| Start og mål for fellesturer, frisklivsaktiviteter og annen fysisk aktivitet. |
| Universelt utformet for personer med funksjonsnedsettelser |
| Fremme god psykisk helse |
| Opprettholde et samfunn med godt samarbeid og en god tone i samfunnsdebatten |
| Bidra til god kontakt mellom kommune, innbyggere, bedrifter og frivilligheten. |
| Lavterskel møtested for alle. |
| Grunnlag for flere kvinnearbeidsplasser |
| Jakt, fiske, fangst og sanking – spre tradisjonene |
| Fremme sunn mat (lokale ressurser, tradisjonelle metoder og menyer) |
| **Bærekraft og klima** | Fremme lokale varer produkter |
| Fremme bruken av lokale råvarer i all vareproduksjon (mat, ull, skinn, trevirke osv.) |
| Fremme økologiske produkter |
| Fremme lokale kortreiste tjenester |
| Skape kortreise opplevelser for folk i Varanger |
| Utleie av sykler og andre klimavennlige transportmidler |
| Lokalisert nært ladestasjon |
| Plussbygg – bærekraftig energiløsning for driften av bygget |
| Spre kunnskap om bærekraft og klimautfordringene |
| Spre kunnskap om verneverdig natur og naturmangfoldet generelt |
| Fremme kunnskap om urfolk og etniske grupper i Varanger |

# **Samarbeidsmuligheter**

|  |  |
| --- | --- |
| **Instans/organisasjon** | **Tema** |
| Varanger Samiske museum - samlokalisert | Samlokalisert  Koordinerte aktiviteter, roller og arbeidsdeling.  Synergier i organisasjonene |
| Isak Sabasenteret | Språkdelen – ivaretar «alt» vedørende samisk språk.  Synergier i organisasjon |
| Regionrådet og andre kommuner | Politisk støtte  Varanger=utvikling  Vestre Varanger |
| Sametinget | Politisk støtte  Finansiering |
| Troms og Finnmark fylkeskommune | Politisk støtte  Finansiering |
| Nordland fylkeskommune | Politisk støtte  Finansiering |
| Sápmi næringshage | Aktør og leietaker i det ferdige Šillju.  Næringsutvikling. |
| Investorer; lokale, regionale, nasjonale og internasjonale | Finansiering |
| Forskningsmiljøer, nasjonalt og internasjonalt | Kunnskap og forskning |
| Videregående- og fagskoler | Kunnskap og undervisning |
| Oppvekstsenteret | Bruker av Šillju |
| UiT og andre universiteter | Kunnskap og undervisning |
| Sámi allaskuvla / Samisk høgskole | Kunnskap og undervisning |
| Primærnæringene  Næringslivet | Salg av varer og tjenester fra Šillju  Leverandører til Šillju  Markedsføring gjennom Šillju  Aktiviteter på Šillju  Šillju bidrar til økt omsetning lokale varer og tjenester |
| Barentssekretariatet | Politisk støtte.  Faglig samarbeid |
| Lokale ressurspersoner | Bidrag under utvikling av det første prospektet |
| Lag og foreninger | Delaktig i fortsatt arbeid med etablering  Storbruker av det ferdige Šillju |
| Statens vegvesen | Reguleringsplan, parkering, trafikksikkerhet |


# **Bærekraft**

Størrelsen av FN-symbolene indikerer betydningen Šillju forventes å ha for bærekraften:



Bærekraftsvurderingen er en del av vurderingene om hvordan gode søknader om tilskudd skal innrettes, og ikke minst hvor de skal sendes.



*Kart over Varangerbotn – mulig tomt er markert med stjerne.*

# **Šillju - tun modell**

Kartet og ovalene viser hvordan Šillju som hovedbygning og nav i tunet er nært andre samfunnsfunksjoner ved trafikknutepunktet i Varangerbotn. Det arbeides med et nytt næringssenter i regi av Mietinen Maskin AS i området.

# **Konsekvenser for kommuneplanens samfunnsdel**

Nesseby kommune kan etablere Šillju med stor bredde i målsettinger og aktiviteter. Šillju kan tilføre samfunnet funksjoner som det ellers ville vært krevende å etablere. Årsaken er synergier og flerbruk av bygg og infrastruktur på tvers av næring, utdanning, og kultur. Målsettinger innenfor markedsføring, identitet, samhold og helse kommer i tillegg.

Samlokalisering med Varanger samiske museum, innenfor samme område, framstår som det ønskelige førstevalget for tomt. Et *tunkonseptet* kan begrunnes med en samarbeidsmodell med offentlige funksjoner, næring og kultur i umiddelbar nærhet av Šillju.

Mulige samarbeidspartnere for utarbeidelse av det første prospektet er identifisert.

Šillju kan planfestes i samfunnsdelen som et eget satsingsområde som støtter under de andre satsingene.